w-3296 (Zmluva o úvere)
 Právne oddelenie
DôVERNÝ NÁVRH ZMLUVY
(Podlieha zmene)
Claudia M. Pardiñas Ocaña
Nikolai A. Soubbotin
12. septembra 2005
ČÍSLO ÚVERU _______-SK

Zmluva o úvere

(Technická pomoc pri príprave projektu Leader)

medzi

SLOVENSKOU REPUBLIKOU

a

SVETOVOU BANKOU  
(MEDZINÁRODNOU BANKOU PRE OBNOVU A ROZVOJ)

Dátum			                   , 200_

ČÍSLO ÚVERU _______-SK
ZMLUVA O ÚVERE
ZMLUVA z ____________________________________________, 200_, medzi SLOVENSKOU REPUBLIKOU (dlžníkom) a MEDZINÁRODNOU BANKOU PRE OBNOVU A ROZVOJ (bankou).
(A) Banka zriadila program sociálneho a inštitucionálneho rozvoja a technickej podpory pri ekonomickom riadení (program SIDEM) pre oprávnených členov EÚ s cieľom podpory sociálneho a inštitucionálneho rozvoja a ekonomického riadenia v oprávnených členských krajinách EÚ.
(B) Dlžník, ktorý sa presvedčil o únosnosti a priorite projektu popísaného v dodatku 2 k tejto zmluve (projekt), požiadal banku o výpomoc pri financovaní projektu; a
(C) Projekt je súčasťou programu SIDEM; a
Keďže banka na základe vyššie uvedeného súhlasila, o. i., s rozšírením úveru za podmienok ustanovených v tejto zmluve
Zmluvné strany sa dohodli nasledovne: 

ČLÁNOK I.
Všeobecné podmienky; definície
Odsek 1.01	Neoddeliteľnú súčasť tejto zmluvy tvoria všeobecné podmienky vzťahujúce sa na zmluvy o úvere a ručení pre pôžičky s fixnou sadzbou banky z 1. septembra 1999 (v zmysle zmien prijatých 1. mája 2004) so zmenou stanovenou nižšie  (všeobecné podmienky) tvoria neoddeliteľnú súčasť tejto zmluvy.
(a)	Znenie odseku 5.08 Všeobecných podmienok je novelizované nasledovne:

Odsek 5.08. Narábanie s daňami

Ak v zmluve o úvere nebude uvedené inak, môžu byť príjmy z úveru čerpané na zaplatenie daní uložených dlžníkom alebo na území dlžníka alebo ručiteľa na tovary a služby, ktoré sa majú z pôžičky financovať, z ich dovozu, výroby, obstarania či dodania. Financovanie takýchto daní podlieha stratégii banky, ktorá vyžaduje ekonomické a efektívne vynakladanie príjmov z jej úverov. Z tohto dôvodu, ak banka kedykoľvek určí, že výška daní uložených na alebo v súvislosti s nejakou položkou, ktorá sa má financovať z príjmov z úveru, je nadmerná alebo iným spôsobom neprimeraná, môže banka prostredníctvom oznámenia dlžníkovi upraviť percentuálnu výšku čerpania ustanovenú alebo spomenutú v súvislosti s takouto položkou v zmluve o úvere tak, aby ju tým zosúladila so spomínanou stratégiou banky.

(b)	Odsek 6.03 (c) Všeobecných podmienok sa upravuje nahradením slov „korupčný alebo podvodný“ slovami „úplatný, podvodný, podvodné dokumenty alebo nátlakový“.

Odsek 1.02.	Ak z kontextu nevyplýva inak, niektoré termíny definované vo všeobecných podmienkach a v preambule k tejto zmluve majú taký význam, aký je definovaný a nasledujúce termíny majú nasledujúci význam:
(a)	„Agentúra pre rozvoj vidieka" a označuje agentúru ministerstva pôdohospodárstva dlžnej strany, ktorej úlohou je podpora širokého okruhu činností smerujúcich k rozvoju vidieka v krajine.
(b)	„APA“ – znamená Pôdohospodársku platobnú agentúru, rozpočtovú organizáciu založenú podľa  zákona č. 473/2003 Z. z. z 24. októbra 2003,  s cieľom podporovania sektora poľnohospodárstva, potravinárstva, lesného a rybného hospodárstva a rozvoja vidieka na území SR poskytovaním finančných prostriedkov zo štátneho rozpočtu Slovenskej republiky a z rozpočtu Európskeho spoločenstva v kapitole ministerstva pôdohospodárstva dlžnej strany, a ostatných jeho nástupcov; 
(c)        „Oprávnené kategórie“ označujú kategórie (1), (2), (3) a (4) ustanovené v tabuľke v časti A.1 dodatku 1 k tejto zmluve;
(d)	„Oprávnené výdavky“ označujú výdavky na tovary, poradenské služby, školenia, prevádzkové náklady a pilotné projekty uvedené v odseku 2.02 tejto zmluvy;
 (e)	„EU Leader os“ označuje program EÚ, ktorý členským štátom poskytuje financovanie nových prístupov k udržateľnému rozvoju vidieka, týkajúce sa programového obdobia 2007 - 2013 a zahŕňajúce preorientovanie podporných politík pre vývoj svojho vidieka v súlade s tromi „osami“ na základe nového jednotného nástroja financovania - Európskeho poľnohospodárskeho fondu pre rozvoj vidieka;
(f)	“Finančná monitorovacia správa“ alebo "FMS" označuje každú správu pripravenú v súlade s odsekom 4.02 tejto zmluvy;
(g)	„Zmluva o financovaní“ označuje zmluvu spomínanú v  odseku 2  časti B dodatku 4 k tejto zmluve: (i) do ktorej vstúpi dlžník prostredníctvom svojho ministerstva pôdohospodárstva s miestnou akčnou skupinou a konečných príjemcov (ďalej definovanou v písmene (h) tohto odseku) v súlade s požiadavkami EÚ pre prístup EU Leader, pre oprávnené projekty, na ktoré sa vzťahuje a (ii) ktorá uvoľňuje časť príjmov z úveru uvedenej miestnej akčnej skupiny a ostatných príjemcov na realizáciu pilotného projektu (ďalej definovaného v písmene (l) tohto odseku) a tento pojem zahŕňa aj všetky dodatky k zmluve o financovaní.
(h)	„Miestna akčná skupina" a skratka „LAG“ predstavuje vyváženú a reprezentatívnu skupinu partnerov pozostávajúcich z viac ako 50% zástupcov zo súkromného sektora, mimovládnych organizácií a jednotlivcov vybraných z rôznych sociálno-ekonomických sektorov na danom území, ktorí sú schopní spolu navrhnúť a implementovať stratégiu rozvoja pre toto územie, formovanú s cieľom implementácie oprávnených projektov s nárokom na financovanie pod programom EU Leader, a ktorá zastupuje nie viac ako stotisíc (100 000) a nie menej ako desaťtisíc (10 000) osôb a je zodpovedná za všetky aspekty implementácie projektov programu EU Leader, vrátane výberu a schvaľovania projektov, ich monitoring (fyzicky a kontrola výsledkov) a platieb.
„. (i)	„MP“ označuje ministerstvo pôdohospodárstva dlžníka;
 (j)	„Monitorovacie a hodnotiace ukazovatele“ sú dohodnuté ukazovatele výkonnosti, ustanovené v liste z rovnakého dňa ako táto zmluva, ktoré použije dlžník pri projekte na meranie pokroku vo vývoji projektu a miery plnenia jeho cieľov;
(k)	„Operačný manuál“ označuje manuál, ktorý vypracoval a prijal dlžník prostredníctvom MP a ktorý ustanovuje procedúry a smernice pre každodennú činnosť LAG v zmysle časti C projektu, pričom sa môže aktualizovať a novelizovať v súlade s ustanoveniami odstavca 1 odseku B dodatku 4 k tejto zmluve;
(l)	„Pilotný projekt“ znamená rozvojový projekt, ktorého kritériá sú uvedené v operačnom manuáli, (i) použitie nových technológií na zvýšenie konkurenčnej schopnosti tovarov a služieb vo vidieckych oblastiach; (ii) na zvýšenie kvality života vo vidieckych oblastiach; (iii) na zvýšenie pridanej hodnoty miestnych produktov; (iv) na lepšie využitie prírodných a kultúrnych zdrojov; (v) na obnovu kultúrneho dedičstva lokality; a (vi) na rozvoj agroturistiky, na základe  časti C.2 projektu.
(m)	„Plán obstarávania“ označuje plán obstarávania dlžníka z 21. septembra 2005, ktorý pokrýva počiatočné dvanásťmesačné obdobie (alebo dlhšie) implementácie projektu a ktorý sa bude podľa potreby aktualizovať v súlade s ustanoveniami odseku 3.02 tejto zmluvy, aby pokrýval nasledujúcich dvanásťmesačných období (alebo dlhšie) implementácie projektu;
(n)	„Správa o čerpaní“ označuje možnosť dlžníka čerpať prostriedky z úverového účtu, uvádzanú v časti A.5 dodatku 1 k tejto zmluve; a
(o)	„Riadiaci výbor“ označuje riadiaci výbor pre EU Leader, ktorý bol zriadený dlžníkom v súlade s ustanoveniami paragrafu 2 časti A dodatku 4  tejto zmluvy;

ČLÁNOK II
Úver
Odsek 2.01.	Banka súhlasí, že dlžníkovi požičia v súlade za podmienok stanovených alebo určených v tejto zmluve čiastku rovnajúcu sa jednému miliónu tristotisíc eur (EUR 1 300 000).

 Odsek 2.02.	Úver je možné v súlade s ustanoveniami dodatku 1 čerpať z úverového účtu tejto zmluvy na výdavky uskutočnené  po súhlase banky aj ktoré budú uskutočnené) na odôvodnené náklady, na tovary, poradenské služby, školenia, operačné náklady a pilotné projekty  vyžadované projektom, ktoré sa majú byť financované z príjmov z úveru na úvodný poplatok v zmysle odseku 2.04 tejto zmluvy. 
Odsek 2.03.	Dátum ukončenia je 30. jún 2008 alebo akýkoľvek neskorší dátum, ktorý  ustanoví banka. O takomto neskoršom dátume bude banka okamžite informovať dlžníka.
Odsek 2.04.	(a) Dlžník zaplatí banke úvodný poplatok vo výške rovnej jednému percentu (1%) zo sumy úveru s možnosťou zrieknutia sa časti tohto poplatku podľa  rozhodnutia banky. V deň nadobudnutia alebo v krátkom časovom období po ňom si banka v mene dlžníka  z úverového účtu vyberie a zaplatí sumu takéhoto poplatku.
Odsek 2.05.	 Dlžník zaplatí banke záväzkovú províziu za poskytnutie úveru z istiny nečerpaného úveru, a to vo výške rovnajúcej sa: (i) osemdesiatim piatim stotinám jedného percenta (0,85%) p. a. odo dňa, ku ktorému na takúto províziu vznikne nárok v zmysle ustanovení odseku 3.02. všeobecných podmienok, až do dňa, ktorý predchádza dňu štvrtého výročia vzniku nároku na túto províziu; a (ii) sedemdesiatim piatim stotinám jedného percenta (0,75%) p. a. odo dňa štvrtého výročia vzniku tohto nároku. 
         Odsek 2.06.	Dlžník banke zaplatí pohyblivý úrok z istiny nesplateného úveru za príslušné úrokové obdobie.     
        Odsek 2.07.  	Úroky a poplatky za viazanie prostriedkov budú splatné spätne za príslušný polrok  dňa 15. júna a 15. decembra každý rok. 
        Odsek 2.08.	              Dlžník splatí istinu úveru v plnej výške dňa 15. júna 2010.
ČLÁNOK III
Realizácia projektu
Odsek 3.01.	(a)  Dlžník vyhlasuje svoj záväzok naplniť cieľ projektu a  s týmto  cieľom bude prostredníctvom MP projekt realizovať náležitým spôsobom a efektívne, v súlade s príslušnými administratívnymi, pôdohospodárskymi, ekonomickými, environmentálnymi, finančnými a technickými postupmi a podľa potreby bez meškania poskytne prostriedky, zariadenia, služby a iné zdroje potrebné na uskutočnenie projektu.
(b)	Bez obmedzenia účinnosti ustanovenia písmena (a) tohto odseku a pokiaľ sa dlžník a banka nedohodnú inak, dlžník zrealizuje projekt v súlade s implementačným programom ustanoveným v dodatku 4 k tejto zmluve.
 	Odsek 3.02.	(a)  Okrem prípadov, keď banka nebude súhlasiť inak, obstarávanie, tovarov a služieb potrebné pre projekt, ktoré sa budú financovať z prostriedkov úveru, sa bude riadiť ustanoveniami dodatku 3 k tejto zmluve, pričom tieto ustanovenia môžu byť ďalej rozpracované v pláne obstarávania. 
(b)	Dlžník bude plán obstarávania aktualizovať podľa smerníc aktualizovaných  bankou a túto aktualizáciu doručí banke na schválenie najneskôr do šiestich mesiacov po dátume predchádzajúceho plánu obstarávania.
Odsek 3.03.	Pre potreby odseku 9.07 všeobecných podmienok a bez obmedzenia ich účinnosti sa dlžník zaväzuje:
(a)	na základe smerníc prijateľných pre banku pripraví a doručí banke najneskôr do šiestich mesiacov po dátume ukončenia alebo neskoršom dni, na ktorom sa pre tieto účely dohodne dlžník s bankou, plán zostavený na zabezpečenie pokračujúceho plnenia cieľov projektu; a
	(b)	poskytnúť banke dostatočný priestor na rokovanie s dlžníkom o pripomienkach k tomuto plánu.
ČLÁNOK IV
Finančné podmienky
Odsek 4.01.	(a) Dlžník bude prostredníctvom MP viesť systém finančného hospodárenia vrátane účtovných dokladov a účtovných záznamov a bude zostavovať účtovné výkazy v súlade s konzistentne aplikovanými účtovnými normami prijateľnými pre banku, ktoré budú adekvátne zobrazovať operácie, zdroje a výdavky vzťahujúce sa na projekt.
(b)	Dlžník sa prostredníctvom MP zaväzuje:
(i)	zabezpečiť audit účtovnej závierky v zmysle písmena (a) tohto odseku za každý fiškálny rok (alebo iné obdobie odsúhlasené bankou), ktorý bude vykonaný v súlade s konzistentne aplikovanými audítorskými normami prijateľnými pre banku, a to nezávislými audítormi prijateľnými pre banku; 
(ii)	poskytnúť banke čo najskôr, ale v každom prípade nie neskôr ako šesť mesiacov po skončení každého roka (alebo iného obdobia, ktoré bolo odsúhlasené bankou), poskytne: (A) overené kópie účtovnej závierky zostavenej v písmene (a) tohto odseku overenej audítorom za takýto rok (alebo iné obdobie odsúhlasené bankou) a (B) a výrok audítora k tejto účtovnej závierke v rozsahu a z informácií postačujúcich pre banku; a
(iii)	poskytnúť banke všetky ďalšie informácie týkajúce sa účtovných záznamov, účtov a auditu finančných výkazov, ako aj audítorom, ktoré môže  banka z času na čas odôvodnene vyžadovať.
(c)	Pre všetky výdavky, na ktoré boli uskutočnené výbery z úverového účtu na základe výkazov výdavkov  v časti A.5 dodatku 1 k tejto zmluve (správa o čerpaní) alebo na základe výdavkových výkazov, dlžník prostredníctvom MP je povinný:
(i)	uchovávať  aspoň jeden rok po tom, ako banka dostane audítorskú správu o fiškálnom roku alebo pokrývajúcu fiškálny rok, v ktorom nastalo posledné čerpanie z úverového účtu, všetky záznamy (zmluvy, objednávky, faktúry, účty, príjmové doklady a iné doklady), 
(ii)	zástupcom banky umožniť tieto záznamy preskúmať; a
(iii)	zaistiť, aby tieto správy a výkazy výdavkov boli zahrnuté v audite pre každý fiškálny rok (alebo iné obdobie odsúhlasené bankou), ktoré sa spomína v  odseku (b) tohto článku. 
 Odsek 4.02.	(a)  Dlžník prostredníctvom MP pripraví a banke určí správu o finančnej kontrole vo forme a s obsahom uspokojivým pre banku, ktorá

(i)	uvádza zdroje a použitie finančných prostriedkov na projekt, a to samostatne kumulatívne a za obdobie zahrnuté v danej správe, kde osobitne uvedie prostriedky poskytnuté z úveru a vysvetlí rozdiely medzi skutočným a plánovaným použitím týchto zdrojov;

(ii)	opisuje dosiahnutý pokrok pri implementácii projektu, a to samostatne kumulatívne a za obdobie zahrnuté v danej správe a vysvetlí nesúlad medzi skutočnou a plánovanou implementáciou projektu; a

(iii)	uvedie stav obstarávania pre projekt ku koncu obdobia, ktoré uvedená správa zahrnuje.

	(b) 	Prvá FMS bude banke doručená najskôr štyridsaťpäť (45) dní po skončení prvého kalendárneho polroka po dni nadobudnutia účinnosti a bude zahŕňať obdobie od vzniku prvého výdavku projektu až do konca uvedeného kalendárneho polroka; potom bude každá správa FMS doručená banke najneskôr do štyridsaťpäť (45) dní od konca každého ďalšieho kalendárneho polroka a bude zahŕňať daný kalendárny polrok.

ČLÁNOK V
Účinnosť; ukončenie zmluvy
Odsek 5.01.	Nasledujúca skutočnosť je uvedená ako dodatočná podmienka nadobudnutia účinnosti úverovej zmluvy v zmysle odseku 12.01(c) všeobecných podmienok, a to, že dlžník banke poskytol primerané dôkazy potvrdzujúce, že dlžník prostredníctvom MP vymenoval projektového riaditeľa a zástupcu projektového riaditeľa, v zmysle paragrafu 1(b) odseku A dodatku 4 k tejto zmluve, s kvalifikáciou a za referenčných podmienok uspokojivých pre banku.	
Odsek 5.02.	Na účely odseku 12.04 všeobecných podmienok sa týmto za termín stanovuje deväťdesiat (90) dní  od podpísania tejto zmluvy.

ČLÁNOK VI
Zástupca dlžníka; adresy
Odsek 6.01.	 Na účely odseku 11.03 všeobecných podmienok je ako zástupca dlžníka ustanovený minister financií.
Odsek 6.02.	Pre účely odseku 11.01 všeobecných podmienok sú určené nasledujúce adresy:
	Za dlžníka:

Ministerstvo financií
  Slovenskej republiky
Ul. Štefanovičova 5
81782 Bratislava
P.O. Box 82
Slovenská republika

					Telex		      Fax:

				21868		      (421-2) 59 58 2196
		
	Za banku:

		Medzinárodná banka pre
		  obnovu a rozvoj
		1818 H Street, N.W.
		Washington, D.C.
		Spojené štáty americké

		Telegrafná adresa:		Telex:		      Fax:	

		INTBAFRAD		248423 (MCI) alebo	      (1-202) 477-6391
		Washington, D.C.	  64145 (MCI) 

NA ZNAK SÚHLASU s touto zmluvou zmluvné strany prostredníctvom svojich oprávnených zástupcov podpisujú túto zmluvu k dátumu a roku, ktorý je uvedený pred samotným podpisom zmluvy. 

				SLOVENSKÁ REPUBLIKA

				Vlastnoručne:	
oprávnený zástupca

				MEDZINÁRODNÁ BANKA PRE
	 			   OBNOVU A ROZVOJ

				Vlastnoručne:	
Country Director

DODATOK 1

Čerpanie prostriedkov úveru
A.	Všeobecné
1.	Nižšie uvedená tabuľka uvádza kategórie položiek, ktoré sa budú financovať z úveru, rozdelenie úveru na jednotlivé kategórie a percento výdavkov na položky, ktoré v rámci každej kategórie môžu byť financované z úveru:
		príslušná časť celkového 	%
		objemu úveru	 prefinancovaných
		(vyjadrené v	výdavkov
	Kategória	euro)	 

(1)	Poradenské	800,000	 	100%
	služby, školenia
	a workshopy	 

(2)	Pilotné projekty	406,750		100% 

(3)	Tovary	10,000		100%		
			
(4)	Prevádzkové	80,000		100%
             náklady

(5)	Úvodný poplatok	3,250	Splatná suma podľa
			odseku 2.04 tejto
			zmluvy

		___________

	SPOLU	1,300,000
		==========

2.	Pre účely tohto dodatku:
(a)	termín „školenia a workshopy“ znamená výdavky vynaložené na financovanie nákladov školení a workshopov poskytnutých pre zamestnancov MP, ústredného a miestneho personálu APA a iných zamestnancov regionálnej a miestnej samosprávy, rovnako ako aj školenia zamerané na členov existujúcich a nových LAG; a
(b)	termín „prevádzkové náklady“ označuje výdavky vynaložené na financovanie nákladov kancelárskych potrieb, miestnej dopravy a prepravy (vrátane paliva a diét), nákladov na komunikáciu a preklad a iných malých nákladov spojených s efektívnou prevádzkou projektu.
3.	Aj napriek ustanoveniam odstavca 1 vyššie, žiadne čerpanie nebude poskytnuté vzhľadom na : (i) platby za výdavky pred dátumom tejto zmluvy okrem čerpania v súhrnnej výške nepresahujúcej 50 000 eur, ktoré sa môže poskytnúť vzhľadom na kategórie (1) a (4) uvedené v tabuľke v  odseku 1 tohto dodatku za platby výdavkov uskutočnené pred týmto dátumom, ale po 1. auguste 2005; a (ii) Kategóriu (2) pokiaľ a iba, ak banka  nebude mať primerané dôkazy o tom, že dlžník prijal operačnú príručku vo forme a s obsahom uspokojivým pre banku.
4.	Dlžník môže požadovať čerpanie z pôžičkového účtu na základe správ, ktoré majú byť predložené banke vo forme a s obsahom uspokojivým pre banku. Tieto správy zahŕňajú FMS a akékoľvek iné informácie, ktoré banka určí v správe dlžníkovi (správa o čerpaní). 

DODATOK 2
Popis projektu
Cieľom projektu je pomôcť MP a jeho podriadeným úradom, ako aj samospráve, komunitám a organizáciám občianskej spoločnosti rozvinúť svoju kapacitu na prípravu a implementáciu osi LEADER počas obdobia 2007 - 2013.

Projekt pozostáva z nasledujúcich častí, ktoré podliehajú takým zmenám, na ktorých sa banka a dlžník dohodnú, aby tieto ciele splnili:
Časť A:	Vytvorenie strategického a administratívneho rámca

Vytvorenie rámca pre proces tvorby stratégie a administratívneho rozdelenia právomocí medzi MP, jeho pridruženými inštitúciami na národnej a miestnej úrovni, obcami, štruktúrami miestnej samosprávy a komunitami prostredníctvom poskytovania požadovanej technickej pomoci a tovarov: 
(a) 	definovať primeranú úroveň delegovania rozhodovacej právomoci v rámci osi LEADER, napr. úroveň decentralizácie úradov pri výbere, kontrole a sledovaní projektov;
(b)	zhodnotiť stav administratívnych úradov na miestnej a regionálnej úrovni, najmä ich schopnosť implementovať os LEADER a na tomto základe potom poskytnúť jasné odporúčania, ako v rámci týchto úradov vybudovať potrebné zručnosti;
(c)	navrhnúť najvhodnejší systém spolufinancovania v rámci novej osi LEADER
(d)   pomáhať národným a miestnym úradom pri príprave všetkých úvodných strategických dokumentov potrebných na implementáciu osi LEADER so špeciálnym odvolaním sa na návrhy „kontrolného zoznamu“ pre PPA.
(e)	vypracovať kritériá pre výber podporovaných  miestnych akčných skupín;
(f)	vypracovať „smernice pre vypracovanie miestnej stratégie“ a „smernice pre činnosť LAG,“ a
(g)	na základe predchádzajúcej analýzy a odporúčaní vybudovať technické kapacity prostredníctvom špeciálne zameraných školení v MP, PPA a miestnych inštitúciách tak, aby boli pripravené implementovať novú os LEADER. 

Časť B:	Mapovanie Vytvorenie špecializovanej mapy teritória dlžníka so špeciálnym ohraničením možných mikroregiónov, ktoré by mohli mať nárok na zahrnutie do osi LEADER v zmysle relevantných kritérií z EÚ, ktorá tiež pomôže obciam pri definovaní svojich príležitostí pre spoluprácu medzi sebou prostredníctvom poskytnutia požadovanej technickej pomoci:

 (a)	vykonať nové analýzy ukončených a/alebo pretrvávajúcich štúdií o vidieckych oblastiach s použitím jestvujúcich údajov na určenie hlavných potrieb vidieckych regiónov z pohľadu osi LEADER; a
(b)	na základe horeuvedeného vypracovať špecializovanú mapu slovenských vidieckych oblastí, ktorá by bola najvhodnejšia pre implementáciu osi LEADER.

Časť C:	Formovanie a školenie miestnych akčných skupín a
Implementácia pilotných projektov

1.	Poskytnutie technickej pomoci: (i) sformovať a vyškoliť vybrané pracovné skupiny z rôznych mikroregiónov v celej krajine, ktoré získajú školenie a pomoc pri vytváraní plánu miestneho rozvoja s výhľadom na ďalšiu pomoc pri ich rozvoji, aby sa z nich stali plne fungujúce LAG, vrátane vytvorenia miestneho školiaceho manuálu a operačného manuálu; (ii) pokúsiť sa vo všetkých oblastiach krajiny, ktoré na to majú na základe mapovania podľa časti B tohto  dodatku  nárok, do konca roka 2006 vytvoriť aspoň desať až dvanásť (10-12) plne funkčných LAG.

2.	Realizácia vybraných pilotných projektov s použitím prístupu osi Leader EU v najmenej (3) troch regiónoch na území dlžníka, s výhľadom na umožnenie úradom MP získať praktické skúsenosti s týmto novým prístupom k rozvoju vidieka ešte pred plným implementačným obdobím rokov 2007 - 2013.

Časť D:		Vytvorenie národnej vidieckej siete 

 Vytvorenie rámca Národnej vidieckej siete v Slovenskej republike, ktorá by slúžila ako kontaktný bod pre aktivity Leader osi ako aj centrum pre informácie a zber dát o vidieku v krajine, prostredníctvom poskytnutia technickej pomoci na asistenciu: (i) Agentúre pre rozvoj vidieka pri reorganizácii, posilňovaní a rozvoji svojej vízie pre budúcnosť, vrátane, o. i., dokumentov o strategickom smerovaní a misii, plánov obsadenia personálom a rozpočtov; a (ii) MP pri vymedzovaní širšieho rozsahu všetkých aktérov na vidieku, zodpovedných úradov/osôb a administratívnych požiadaviek potrebných pre fungovanie siete a riadenie jej činnosti.

* * *
Ukončenie projektu sa očakáva do 31. decembra 2007.

DODATOK  3
Obstaranie a poradenské služby
Odsek I.	Všeobecné
A.	Všetky tovary a služby (okrem poradenských služieb) sa budú obstarávať v súlade s ustanoveniami odseku I „smernice: Obstarávanie podľa pôžičiek a úverov IDA IBRD“ z mája 2004 (smernice o obstarávaní) a v súlade s ustanoveniami tohto dodatku . 
B.	Všetky poradenské služby sa budú obstarávať v súlade s odsekmi I a IV „smernice: Výber a zamestnávanie poradcov dlžníkmi Svetovej banky“ z mája 2004 (Smernica o poradenstve) a v súlade s ustanoveniami tohto dodatku .  
C.	Kapitalizované termíny použité nižšie v tomto dodatku na opísanie jednotlivých metód obstarania alebo metód revízie určitých zmlúv bankou, majú význam, ktorý im bol určený buď v Smernici o obstarávaní alebo v smernici o poradenstve.
Odsek II.	Jednotlivé metódy obstarania tovarov a služieb (okrem poradenských služieb)
1.	Nákup.  Tovary okrem tovarov nevyhnutných pre pilotné projekty podľa časti C.2 projektu sa budú obstarávať podľa zmlúv uzatvorených na základe nákupu.
2.	Účasť komunity.  Tovary, práca a služby (okrem poradenských služieb) potrebné pre pilotné projekty podľa časti C.2 projektu sa môžu obstarať na základe účasti komunity v súlade s postupmi uvedenými  v operačnom manuáli. 
Odsek III.	Jednotlivé metódy obstarania poradenských služieb
A.	Výber založený na kvalite a finančných nákladoch.  Pokiaľ nie je v časti B tohto odseku uvedené inak, poradenské služby sa budú obstarávať podľa zmlúv uzatvorených na základe výberu podľa kvality a finančných nákladov. Pre účely odstavca 2.7  smernice o poradenstve, môže užší zoznam poradcov pre služby s odhadovanou cenou nižšou ako je ekvivalent 200 000$ za zmluvu, pozostávať výhradne z národných poradcov.
B.	Ďalšie procedúry
1.	Výber podľa najnižších nákladov. Služby pre úlohy, ktoré podľa súhlasu banky spĺňajú kritériá odstavca 3.6 smernice o poradenstve, sa môžu obstarať podľa zmlúv na základe výberu najnižších nákladov v súlade s ustanoveniami odstavcov 3.1 a 3.6 smernice o poradenstve.
2.	Výber založený na kvalifikácii poradcov.  Služby, ktorých odhadovaná cena je nižšia ako ekvivalent 200 000$ za zmluvu, sa môžu obstarať podľa zmlúv uzatvorených v súlade s ustanoveniami odstavcov 3.1, 3.7 a 3.8 smernice o poradenstve.
3.	Výber z jedného zdroja.  Služby pre úlohy za okolností, ktoré spĺňajú kritériá odstavca 3.10 smernice o poradenstve pre výber z jedného zdroja, sa s predchádzajúcim súhlasom banky môžu obstarať v súlade s ustanoveniami odstavcov 3.9 až 3.13 smernice o poradenstve.
4.	Účasť komunity.  Služby a školenia potrebné pre pilotné projekty podľa časti C.2 projektu sa môžu obstarať na základe účasti komunity v súlade s postupmi uvedenými  v operačnom manuáli. 
5.	Individuálni poradcovia.  Služby pre úlohy, ktoré spĺňajú kritériá uvedené v prvej vete odstavca 5.1 smernice o poradenstve, sa môžu obstarať podľa zmlúv uzatvorených s individuálnymi poradcami v súlade v ustanoveniami odstavcov 5.2 až 5.3 smernice o poradenstve. V situácii opísanej v odseku 5.4 smernice o poradenstve sa takéto zmluvy po predchádzajúcom súhlase banky môžu uzatvárať s individuálnymi poradcami na základe jediného zdroja.
Odsek IV.  	Revízia rozhodnutí o obstaraní vykonaná bankou
Plán obstarania ustanoví zmluvy, ktoré budú predmetom predchádzajúcej revízie bankou.  Všetky zmluvy budú predmetom dodatočnej revízie bankou.

DODATOK 4
Program implementácie
Odsek A:	Inštitucionálne usporiadanie
1.	Ministerstvo pôdohospodárstva: Projektový tím a pracovná skupina
(a)	Dlžník bude prostredníctvom MP zodpovedný za celkovú implementáciu, koordináciu a riadenie projektu vrátane jeho všetkých dôverných aspektov.  S týmto  cieľom príjme dlžník potrebné kroky na zaistenie, aby boli MP neustále k dispozícii potrebné finančné zdroje a technická pomoc vrátane takých, ktoré sú potrebné na udržanie projektového tímu spomínaného v nasledujúcom odseku (b) počas implementácie projektu.
(b)	Projektový tím bude pozostávať z projektového riaditeľa, ktorý ponesie hlavnú zodpovednosť za každodennú prevádzku projektu a ktorému bude pomáhať vnútorný tím pozostávajúci zo zástupcu projektového riaditeľa a špecialistu na obstarávanie, menovaných v rámci MP a dvoch ďalších pracovníkov MP, ktorí budú podporovať  vyššie uvedený vnútorný tím po stránke finančného riadenia nasledujúcim spôsobom: (i) finančný manažér, ktorý bude úzko spolupracovať so zástupcom riaditeľa projektu na finančných otázkach; a (ii) APA koordinátor, ktorý bude spolupracovať na platobných a monitorovacích otázkach týkajúcich sa projektu.  Aby sa zaistila včasná a efektívna realizácia projektu, zachová dlžník prostredníctvom MP projektového riaditeľa, zástupcu projektového riaditeľa a vnútorný tím počas implementácie projektu  takou kvalifikáciou a referenčnými podmienkami, ktoré sú uspokojivé pre banku.
	(c)	Až po kompletné ukončenie projektu je dlžník povinný zachovať  pracovnú skupinu kľúčových odborníkov v rámci MPSR a jeho pridružených agentúr, ktorá bude pomáhať s implementáciou projektu. Pracovná skupina sa bude stretávať podľa potreby určenej projektovým riaditeľom, aby pomohla projektovému tímu s hlavnými úlohami vrátane, o. i., zostavenia kritérií výberu LAG a smerníc a stratégie činnosti LAG.

2.	 Riadiaci  výbor

Až po kompletné ukončenie projektu je dlžník povinný zachovať  riadiaci výbor a so zložením podľa referenčných podmienok uspokojivých pre banku, so špeciálnym záujmom na rozšírenie jeho poradnej funkcie tak, aby zahŕňala poskytnutie technických smerníc podľa projektu. 

Odsek B:	Implementačné možnosti a revízia v polovici obdobia	 
1.	Operačný manuál

	Dlžník podnikne prostredníctvom MP všetky kroky potrebné na zabezpečenie: (i) neustáleho uplatňovania a dodržiavania operačného manuálu počas obdobia implementácie, obstarávania, monitorovania a hodnotenia časti C projektu; (ii) výberu pilotných projektov podľa časti C.3 projektu v súlade s kritériami tam stanovenými; a (iii) skutočnosti, aby MP nepriraďovalo, nenovelizovalo, neodvolalo ani neodstúpilo od operačného manuálu ani akýchkoľvek jeho ustanovení.
2.	Zmluvy o financovaní
Pre účely zabezpečenia úspešnej implementácie a monitorovania časti C.2 projektu uzatvorí dlžník prostredníctvom MP s každým LAG, ktoré spĺňa podmienky projektu, zmluvu o financovaní, uspokojivú pre banku, ktorá ustanoví podmienky a možnosti pre:
 (i) Prenos časti príjmov z pôžičky predmetným LAG na základe grantov s cieľom financovania časti alebo celkových nákladov na tovary, prácu a služby potrebné na pilotný projekt; a (ii) realizáciu a monitorovanie implementácie pilotného projektu.

3.	Školenia a workshopy

Pre účely školenia a workshopov poskytnutých pre zamestnancov MP, ústredného a miestneho personálu APA a iných zamestnancov regionálnej a miestnej samosprávy, rovnako ako aj školenia zamerané na členov jestvujúcich a nových LAG dlžník:

(a)	dodá banke na schválenie každých šesť (6) mesiacov obsah každého takého školenia alebo workshopu vrátane vysvetlenia spôsobu, akým je takéto školenie a workshop v súlade s cieľmi projektu, aký je jeho prínos a či ponúka najlepší pomer kvality a ceny, spolu s časovým plánom jeho implementácie;

(b)	vyberie školené osoby a účastníkov v súlade s transparentným procesom a kritériami uspokojivými pre banku;

(c)	nie neskôr ako 1. decembra každého roku si vymení s bankou názory na školenia a workshopy, ktoré sa budú realizovať počas nasledujúceho kalendárneho roku; a

(d)	dodá banke správu o výsledkoch každého študijného školenia a workshopu, ako aj o výhodách, ktoré z nich plynú, v takom rozsahu a s takými podrobnosťami, akú si banka v primeranej miere vyžiada.

4.	Revízia v polovici obdobia
Dlžník:
(a)	použije stratégie a postupy primerané na umožnenie priebežného monitorovania a hodnotenia realizácie projektu a dosahovanie jeho cieľov v súlade s monitorovacími a hodnotiacimi ukazovateľmi;
(b)	Podľa referenčných podmienok uspokojivých pre banku pripraví a dodá banke okolo alebo presne 15. januára 2007 správu, ktorá bude zahŕňať výsledky monitorovacích a hodnotiacich aktivít vykonaných v zmysle odstavca (a) tohto odseku o pokroku dosiahnutom pri realizácii projektu počas obdobia predchádzajúceho dátumu uvedenej správy a ktorá ustanoví odporúčané opatrenia na zaistenie efektívnej realizácie projektu a dosiahnutie jeho cieľov počas obdobia nasledujúceho po tomto dátume; a
(c)	Do 15. februára 2007 alebo do takého neskoršieho dátumu, aký bude banka požadovať, vykoná s bankou revíziu správy spomínanej v písmene (b) tohto odseku a následne príjme všetky potrebné opatrenia na zabezpečenie efektívneho ukončenia projektu a dosiahnutia jeho cieľov na základe záverov a odporúčaní uvedenej správy a názorov banky na danú záležitosť.